Indiahavet

Indiahavet er det tredje største verdshavet. Det grensar til Stillehavet, som er det største, til Atlanterhavet, som er det nest største, og til Sørishavet. Indiahavet grensar mot landområde i Afrika, Asia og Australia.

 Utstrekking 
Havet har ei flatevidd på 68 556 millionar km², og dekker om lag ein femtedel av havflata i verda. Det «mista» ein del i år 2000, då det internasjonale hydrogafilaget tok avgjerda om at Sørishavet skulle nå heilt opp til den 60. sørlege lengdegrada.

 Klima 
To monsunar oppstår over Indiahavet. Nordaustmonsunen dekker Sri Lanka og Sør-India og varer frå desember til april. Sørvestmonsunen frå juni til oktober dekker resten av det indiske subkontinentet.

Syklonar oppstår nord i havet i mai-juni og oktober-november, og i januar-februar i den sørlege delen.

 Næring 
Havet er ei viktig handelsrute for skipsfarten mellom verdsdelane. Ein driv fiske i nær sagt alle kystområda. Rundt 40 % av all havolje kjem frå Indiahavet.

På same måte som Middelhavet har Indiahavet bunde saman landområda som ligg rundt det, sjølv om dei ligg langt frå kvarandre. På grunn av dette vil ein mellom anna finna indisk og arabisk preg på språk og musikk i Aust-Afrika og spor etter afrikansk innvandring i India.

Fire viktige vassvegar gjer tilgang til havet: den egyptiske Suezkanalen, Bab el Mandeb utanfor Yemen og Djibouti, Hormuzsundet mellom Iran og Oman, og Malakkasundet mellom Indonesia og Malaysia.

høgre|mini|Hamna i Madras, 1895

Viktige hamner:
 Chennai (Madras) i India
 Colombo på Sri Lanka
 Durban i Sør-Afrika
 Jakarta i Indonesia
 Kolkata (Calcutta) i India
 Melbourne i Australia
 Mumbai (Bombay) i India
 Richards Bay i Sør-Afrika

 Namn 

Indiahavet har fått namn etter India. Namnet India er igjen avleidd frå namnet på Induselva, som renn ut i havet.

Bakgrunnsstoff


indiske havet